Nr.6941/19.04.2023

REFERAT  DE  APROBARE 



	Subsemnatul Bucuroiu Constantin, primar al oraşului Boldeşti-Scăeni, vă supun spre analiză şi aprobare ,,Proiectului de hotărâre pentru modificarea  Hotărârii Consiliului Local nr. 31 din 27.02.2023 privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni”.
În baza prevederilor OUG nr. 57/2019 privind Codul Administrativ, cu modificările şi completările ulterioare, vă prezint următoarele :
Prin H.C.L. nr. 31/27.02.2023 s-a aprobat o majorare de 12 % a salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni, majorare de care personalul de conducere nu a putut beneficia în integralitate întrucât depăşea indemnizaţia viceprimarului.
Ca urmare a majorării indemnizaţiei viceprimarului conform Legii nr. 103/2023 propun majorarea salariilor personalului de conducere astfel încât să acopere diferenţa neacordată.
Legea nr. 153/2017 prevede că salariile angajaţilor din administraţia publică locală se stabilesc prin hotărârea Consiliului Local, cu consultarea organizaţiei reprezentative a salariaţilor între salariul minim pe economie şi indemnizaţia viceprimarului, indemnizaţie care se determină prin înmulţirea coeficienţilor din anexa nr. 9 la lege cu salariul de bază minim brut pe ţară garantat în plată.
Având în vedere adresa din partea Sindicatului Liber Primăria Boldeşti-Scăeni nr. 6938/19.04.2023. 
Faţă de cele mai sus prezentate propun:
· stabilirea salariilor de bază pentru personalul  de conducere din cadrul aparatului de specialitate al primarului oraşului Boldeşti-Scăeni conform anexelor nr. 1 şi 2.
· modificarea  HCL nr. 31/27.02.2023.
În speranţa aprobării vă mulţumesc anticipat. 


P R I M A R,
                                         BUCUROIU CONSTANTIN

